བུད་མེད་ལྷན་ཚོགས་དབུ་བརྙེས་ནས་ལོ་ངོ་༣༢འཁོར་བའི་སྐབས་སུ་ང་རང་བོད་མི་མང་སྤྱི་འཐུས་ལྷན་ཚོགས་ཀྱི་ཚབ་ཞུས་ནས་སྐུ་མགྲོན་དུ་བཅར་སྐབས་རྡ་ས་ས་གནས་བུད་མེད་ལྷན་ཚོགས་ཀྱི་ལས་བསྡོམས་ཉན་རྒྱུའི་གོ་སྐབས་བྱུང་བ་དང་།དེ་རིང་དབུས་བུད་མེད་ལྷན་ཚོགས་ཀྱི་ལས་བསྡོམས་ཉན་རྒྱུའི་གོ་སྐབས་བྱུང་།སྤྱིར་བོད་ཀྱི་བུད་མེད་ལྷན་ཚོགས་ཀྱི་ཕྱག་ལས་གང་གནང་གི་ཡོད་པ་དེ་བོད་བསྟན་སྲིད་དང་།རང་དབང་།མི་རིགས་ཀྱི་འཐབ་རྩོད་གཞིར་བཞག་པའི་ཐོག་གནང་གི་ཡོད་པ་རེད་མ་གཏོགས་བུད་མེད་ལྷན་ཚོགས་རང་གི་ཁེ་ཕན་ཆེད་གནང་གི་མེད་པ་ཆགས་ཡོད།བུད་མེད་ལྷན་ཚོགས་ནས་ཆོས་ཕྱོགས་ཐོག་ལས་ཀ་གང་གནང་བ་ལས་བསྡོམས་སྙིང་བསྡུས་ཉན་རྒྱུ་བྱུང་བ་མ་ཟད།བཀའ་ཟུར་རིན་ཆེན་མཁའ་འགྲོ་མཆོག་གིས་བཙུན་མའི་ལས་གཞིའི་སྐོར་ལ་ཞིབ་ཕྲ་གསུངས་གནང་བ་ཉན་རྒྱུ་བྱུང་།